open-index/open-wikipedia-markdown huggingface dataset:
På Treff med 8

***På Treff med 8*** er den åttende utgaven i Treff-serien med vokalistene Inger Lise Rypdal, Gro Anita Schønn og Stein Ingebrigtsen. Platen ble gitt ut våren 1975 på plateselskapet Talent. Gjestene på denne TREFF-utgaven var Guggen og Lars Børke. Låtmaterialet var aktuelle poplåter som Abbas «Bang en Boomerang» på norsk, «Please Mr. Postman» og Lars Børke med låten «Serpico» laget av ham selv.  Til sammen ble det solgt over 500&nbsp;000 plater av Treff-serien.

## Sporliste
#«Bang en Boomerang»  (B.Anderson/S.Anderson/B.Ulvaeus/A.Sigvaldsen)  sang: Stein Ingebrigtsen/ Inger Lise
#«Angie Baby»  (A.O'Day)  sang: Inger Lise
#«Mandy»  (S.English/R.Kerr)  sang: Stein Ingebrigtsen
#«Please Mr Postman»  (B.Holland/F.Gorman/R.Bateman)  sang: Gro Anita Schønn
#«Serpico»  (Lars Børke)  sang: Lars Børke
#«I've Got The Music In Me»  (B.Boshell)  sang: Inger Lise
#«Roll Over Beethoven»  (C.Berry)  sang: Inger Lise
#«I Can Help»  (B.Swan)  sang: Stein Ingebrigtsen
#«En hilsen til en venn»  («Please Tell Him That I Said Hello»)  (M.Shepestone/Dibbens/Sigvaldsen) sang: Gro Anita
#«Rom og Coca-cola»  (Amsterdam/Baron/Arvez)  sang: Guggen
#«You're No Good»  (C.Ballard)  sang: Gro Anita Schønn
#«Rock'n Roll»  (K.Johnson/T.Mosnes)  sang: Stein Ingebrigtsen

## Andre medvirkende
*Arrangører: Pete Knutsen/ Terje Fjærn
*Produsent: Arve Sigvaldsen/ Ola Johansen/ Jan Erik Kongshaug
*Foto: Arve Ringen
*Trykk & Layout: Euro Trykk A/S

## Utgivelser
* 1975 LP/MC Talent Produksjon TLS 2010
* 2007 mp3 Talent

## Eksterne lenker
*
Avisåret 1710

**Avisåret 1710** er en oversikt over etableringer, nedleggelser, hendelser, prisvinnere og personer med tilknytning til aviser i 1710.

## Etableringer
*1710 eller 1711: Hamburgischer Correspondent var Hamburgs eldste politiske avis. Nedlagt i 1934.

## Fødsler

## Dødsfall
*8. juli - Jean Donneau de Visé, fransk journalist, dramatiker og historiker (født 1638)
Gustav von Rauch

**Johann Justus Georg Gustav von Rauch ** (født 1. april 1774 i Braunschweig, død 2. april 1841 i Berlin) var en general og krigsminister i Kongeriket Preussen.

## Bakgrunn
Rauchs far var ingeniørkaptein i Braunschweigs ingeniørkorps, og sønnen gikk i farens fotspor da han i 1788 begynte på et ingeniørakademi i Potsdam hvor faren på dette tidspunktet var lærer. 6. april 1790 ble Rauch beskikket til løytnant og høsten 1796 ble han utstasjonert i Schlesien i beredskap i tilfelle det brøt ut krig i tilknytning til Polens tredje deling.

## Generalstaben
Han tjenestegjorde deretter som adjutant for den innflytelsesrike generalkvartermester og sjef for ingeniørkorpset, generalløytnant Levin von Geusau i Berlin, og hans karriere fikk med dette en annen retning. 14. januar 1802 ble han som kvartermester-løytnant tjenestegjørende ved den nyopprettede prøyssiske generalstaben, hvor han fra 12. desember 1803 var *[[hauptmann]]* og fra 1805 generaladjutant for kong Fredrik Vilhelm III av Preussen. Ved generalstaben ble han 22. oktober 1805 major og ble ansvarlig for mobiliseringen som gikk ut i 1805.

Under krigen mot Napoleon hadde han feltkommando, og etter freden i Tilsit gikk han tilbake til stabstjeneste. Blant annet deltok han i Gerhard von Scharnhorst arbeid med en hærreform.

## Generalstabssjef
14. august 1812 ble han utnevnt til oberst, og uvanlig for den tid, ble han fra 1. mars 1813 satt som sjef for generalstaben. Han hadde han en vanskelig oppgave, blant annet å skulle håndtere general Ludwig Yorck von Wartenburg da de hadde et svært ulike syn på en rekke områder. Etter våpenstillstanden overtok Scharnhorst som sjef for genralstaben, men da Scharnhorst døde samme år, overtok Rauch etter Scharnhorst som sjef for ingeniørkorpset, men August von Gneisenau ble ny generalstabssjef.

## Krigsminister
Rauch var på dette tidspunktet en anerkjent og etterspurt fagmann, også keiser Aleksander I av Russland anmodet om hans tjenester, da Rauch i 1822 besiktiget de russiske festningene, og etterfølgeren Nikolaj I inviterte ham til sin kroning som polsk konge i 1825 og russisk keiser i 1829. Etter at Rauch 30. mars 1829 var utnevnt til *General der Infanterie*, ble han 21. november 1831 medlem av den prøyssiske kongens statsråd og ble 18. januar 1833 tildelt Den sorte ørns orden. Etter general Witzlebens helseproblemer ved inngangen til 1837, ble Rauch fra 30. juni utnevnt til ny prøyssisk krigsminister.

Han ble imidlertid ikke sittende så lenge i denne stillingen, da Rauch fra slutten av 1838 også fikk helseproblemer og fra februar 1841 søkte han avskjed og døde kort tid etter. Han ble gravlagt i en «æresgrav» på Invalidenfriedhof i Berlin.

## Referanser


## Litteratur
*  Gustav von Rauch på Deutsche Biographie
På Treff med 10

***På Treff med 10*** er den tiende platen i Treff-serien, og ble utgitt på plateselskapet Talent sommeren 1975. I tillegg til de faste vokalistene Inger Lise Rypdal, Gro Anita Schønn og Stein Ingebrigtsen, deltar Dag Spantell og Septimus. Dette albumet er merket med «Jubileum», og skulle markere 10 vellykkede utgaver av TREFF.  Låtvalget var aktuelle popmelodier, men plateselskapet oppgir hverken på coveret eller på labelen hvem som er komponist eller tekstforfatter til sangene.

## Sporliste
#«S.O.S»  sang: Inger Lise
#«If You Think You Know How To Love Me»  sang: Stein Ingebrigtsen
#«Paloma Blanca»  sang: Septimus
#«Sailing»  sang: Gro Anita Schønn
#«Tears On My Pillow»  sang: Dag Spantell
#«Moonlighting»  sang: Gro Anita Schønn
#«Rhinestone Cowboy»  sang: Stein Ingebrigtsen
#«Jag har väntat på dej» (I've Been Waiting For You)  sang: Inger Lise
#«El Bimbo»  fremførelse: Terje Fjærns orkester
#«Please mr Please»  sang: Gro Anita Schønn
#«Love Will Keep Us Together»  sang: Inger Lise
#«The Last Farewell»  sang: Stein Ingebrigtsen

## Andre medvirkende
*Arrangement og orkesterledelse: Terje Fjærn/ Pete Knutsen/ Bjørn Kruse
*Produsenter: Ola Johansen/ Arve Sigvaldsen
*Innspilt i Talent Studios A/S
*Lyd: Jan Erik Kongshaug/ Svein Engebretsen
*Fotos: Arve Ringen
*Trykk & layout: Euro Trykk A/S

## Utgivelser
* 1975 LP/MC Talent Produksjon TLS 2013
* 2007 mp3 Talent

## Eksterne lenker
*
Konfliktåret 1611

## Pågående konflikter
*Kalmarkrigen (1611 – 1613)
**Danmark-Norge på den ene siden
**Sverige på den andre siden.
*Den ingermanlandske krigen (1610-1617)
**Sverige på den ene siden
**Russland å den andre siden
*Den polsk-russiske krig (1605–1618)
* Første anglo-powhatan-krig (1609-1613)
** Engelske kolonister
** Indianere fra Powhatankonføderasjonen
*Den polsk-svenske krigen (1600-**1611**)
**Sverige på den ene siden
**Polen-Litauen, Hertugdømmet Kurland og Semigallen på den andre siden
*Den nederlandsk-portugisiske krig (1602-1663)

## Hendelser
* 12. februar – Svenskene forsøker å overrumple Oresjek festning i Sjlisselburg, men mislykkes.
* Februar – Svenskene innleder en beleiring av Korela festning.
* 2. mars – Svenskene erobrer Korela festning.
* 9. mars &ndash; Yemana Kristos, bror av Emperor Susenyos, slår ned opprøret i Melka Sedeq i slaget ved Segaba i Begemder.
* 4. april – Danmark erklærer Sverige krig i Örebro dermed bryter *[[Kalmarkrigen]]* ut. Anledningen er konflikt om herredømmet over Lappmarken og Baltikum.
* 3. mai – Danskene begynner beleiringen av Kalmar.
* 27. mai – Danskene inntar Kalmar by.
* 11. juni – Svenskene under Karl IX kom Kalmar slott til unnsetting.
* 25. juni – Svenskene under kronprins Gustav (II) Adolf overrumpler og plyndrer Kristianopel.
* 12. juli – Danskene brenner ned byen Giötheborg.
* 15. juli – Novgorod erobres av svenskene.
* 17. juli – Svenskene angriper danskene befestet leir utenfor Kalmar, men tvinges til å dra seg tilbake til Ryssby to mil nord for byen.
* 3. august – Danskene inntar Kalmar slott.
* 9. august – Borgholms slott på Öland kapitulerer til danskene, som besetter hele øyen.
* 12. august – Karl IX skriver et brev til Kristian IV av Danmark, der han utfordrer ham til duell. Men den danske kongen håner ham i sitt svar.
* 7. oktober – Svenskene har tatt tilbake Öland og tar tilbake Borgholms slott fra danskene på denne dagen.
* 28. desember – Svenskene forsøker å overrumple den danske hæren i Kalmar, men mislykkes.
* Sverige slutter våpenhvile med Polen, den varer til juni 1612.

## Fødsler

* 17. mars – Robert Douglas, greve, skotsk militær i svensk tjeneste (død 1662)
* 24. juni – Johan Axelsson Oxenstierna, greve og statsmann (død 1657)
* 11. september – Henri de la Tour d'Auvergne de Turenne, fransk feltherre (død 1675)
* 1. november &ndash; François-Marie, comte de Broglie, italienskfødt fransk hærfører (død 1656)

## Dødsfall
* 5. mars &ndash; Shimazu Yoshihisa, japansk krigsherre og samurai (født 1533)
* 26. juli &ndash; Horio Yoshiharu, japansk krigsherre (født 1542)
* 2. august &ndash; Kato Kiyomasa, japansk krigsherre og samurai (født 1562)
* 3. oktober &ndash; Karl av Lorraine, Hertug av Mayenne, fransk militærleder (født 1554)
* 30. oktober &ndash; Karl IX av Sverige, svensk konge (født 1550)
Job von Witzleben

**Karl Ernst Job-Wilhelm von Witzleben** (født 20. juli 1783 i Halberstadt, død 9. juli 1837 i Berlin) var en prøyssisk generalløytnant og krigsminister.

Witzleben kom fra en gammel uradelslekt fra Thüringen, og tjenestegjorde som ung gutt fra 1793 ved hoffet til Fredrik Vilhelm II av Preussen og ble tilsluttet hans livgarde i 1799. Han ble fenrik i 1802 og tatt til fange under slaget ved Jena-Auerstedt i 1806, men utlevert i en fangeutveksling i august 1807. Gerhard von Scharnhorst ble oppmerksom på hans arbeide *Ideer til en reorganisering av det lette infanteri* og han ble i desember 1808 overført til det nyetablerte *Garde-Jäger-Bataillon* som kaptein ved staben. 

Tidlig i 1812 ble han forfremmet til major og kjempet 2. mai 1813 i slaget om Lützen. I løpet av krigen i Frankrike ble han utnevnt til oberstløytnant og våren 1815 ble han tilsluttet hæren generalstab under ledelse av Gebhard Leberecht von Blücher som oberst.

Etter å ha blitt utnevnt til generalløytnant i 1821, ble han utnevnt til prøyssisk krigsminister etter Karl Georg Albrecht Ernst von Hake da denne søkte avskjed i 1833. Her arbeidet han særlig med å integrere det stående hæren med *[[Landwehr]]*. Han innførte også nye våpentyper og reviderte den militære straffelov.

Job von Witzleben søkte avskjed i 1835 på grunn av alvorlig sykdom og døde to år etter. Han ble gravlagt i en «æresgrav» på Invalidenfriedhof i Berlin.

## Utmerkelser
* Jernkorset, andre klasse (1813) og første klasse (1814) 
* Den røde ørns orden, tredje klasse (1817) 
* Stanislausordenen, første klasse (1818) 
* Den røde ørns orden, andre klasse med eikeløv (1820) 
* Zähringerløvens orden (1822) 
* Dienstkreuz (1825) 
* Kommandør av den nederlandske Den militære Wilhelmsordenen (1825) 
* Briljanter til Stanislausordenen, første klasse (1829) 
* Stjerne til Den røde ørns orden, andre klasse (1830) 
* Den røde ørns orden, første klasse med eikeløv (1832) 
* Aleksander Nevskij-ordenen (1834) 
* Diamanter til den russiske Aleksander Nevskij-ordenen (1835) 
* Ludwigsorden, storkorset (1835) 

## Referanser
Huazhong jordbruksuniversitet

**Huazhong jordbruksuniversitet** (kinesisk: *華中農業大學*) er et universitet i Wuhan i provinsen Hubei i Folkerepublikken Kina, med hovedvekt på agronomutdannelse. Dets røtter går tilbake til *Hubei landbruksskole* som ble etablert i 1898.

Kinas første doktorgrader i agronomi ble gitt fra dette universitetet.

## Eksterne lenker
* Offisielle nettsteder
Ragnhild Sundby

**Ragnhild Andrine Sundby** (1922–2006) var en norsk professor i zoolog og miljøverner, kjent for sine studier av insekter.

Sundby var den første kvinnelige leder av Norsk entomologisk forening, første kvinnelige professoren på NMBU (som dengang het Norges Landbrukshøgskole), og den første kvinnelige lederen i Norges Naturvernforbund.

## Biografi
Sundby ble født 6. juni 1922 på Hof i Vestfold. Etter examen artium 1944 gikk hun på Statens gymnastikkskole og ble cand.real. ved Universitetet i Oslo 1951 på en avhandling om ospeminermøllens livssyklus, og at dens bestand reguleres av parasittvepser ble påvist i hennes dr.philos.-avhandling samme sted 1958. At disse vepsene kontrollerer skjoldlus på sitrusfrukt fant hun ut sammen med Paul De Bach ved University of California i 1959, og således ble hun en forkjemper for biologisk kontroll og miljøvern. Derpå ble hun dosent ved Norges landbrukshøgskole der hun egenhendig hadde bygd opp *Institutt for Zoologi* 1958, forfremmet til lærestedets første professor i 1969 og prorektor 1987-89.

## Utmerkelser
* Den 1. Norges landbrukshøgskoles pris for pedagogisk virksomhet 1992, diplom og 15 000 kroner
* æresdoktor ved Universitetet i Tromsø 1993
* ridder av 1. klasse av St. Olavs Orden 1997.

## Meritter
* Leder av Norsk entomologisk forening 1953-58 og 1964-67
* Områdesjef for Zonta 1969-72
* Leder av Naturvernforbundet 1972-77 og 1982-83, æresmedlem 1984
* Medlem av Statens naturvernråd 1974-79
* Leder av Det meteorologiske råd 1975-81
* Styremedlem Direktoratet for vilt og ferskvannsfisk 1977-84
* Med i Forurensningsrådet 1984-87
* Med i Alstadheimutvalget som utredet strategier for Landbruksdepartementet 1987-90
* Med i Den nasjonale forskningsetiske komité for naturvitenskap og teknologi 1990

## Utgivelser
* 
* 
* 
* 
* 
* 

## Referanser

## Eksterne lenker
*
På Treff med 9

***På Treff med 9*** er den niende utgaven i Treff-serien, utgitt på plateselskapet Talent. Foruten de faste vokalistene Inger Lise Rypdal, Stein Ingebrigtsen og Gro Anita Schønn, var gjestene denne gang Septimus, Dag Spantell, Jahn Teigen og Asa, så bredt artistspekter.  Det var ofte coverlåter av Abba med på Treff-platene, og intet unntak på denne heller: «I Do I do I do I Do» fremført av Inger Lise. Gro Anita Schønn gjør en norsk versjon av Tammy Wynettes «Stand By Your Man», og ellers kan nevnes Asa med hans egen «Morning Sun».

## Sporliste
#«Era»  (Lo Vecchio/Shapiro)  sang: Inger Lise/ Stein Ingebrigtsen
#«Blanket on the Ground»  (Rowling)  sang: Inger Lise
#«Be My Day»  (Murray)  sang: Stein Ingebrigtsen
#«Ding-a-dong»  (Bakker/Luikinga/Owen)  sang: Gro Anita Schønn
#«I Can Do It»  (Waddington/Bicketon)  sang: Jahn Teigen
#«Gråt ingen tårer»  (Hallgren/Fjeld)  sang: Septimus
#«I Don't Like To Sleep Alone»  (Anka)  sang: Stein Ingebrigtsen
#«I Do I Do I Do I Do I Do»  (Andersson/Anderson/Ulvaeus)  sang: Inger Lise
#«Only Yesterday»  (Carpenter/Bettis)  sang: Gro Anita Schønn
#«Morning Sun»  (Krogtoft)  sang: Asa
#«Bli hos din mann»  (Sherrill/Wynette/Kruse)  sang: Gro Anita Schønn
#«En helt alminnelig sang om sommer»  (Moman/Butler/Jørstad)  sang: Dag Spantell

## Andre medvirkende
*Innspilt i Roger Arnhoff Studio A/S
*Teknikere: Rolf Kjernet/ Ingar Helgesen
*Produsent: Ola Johansen/ Arve Sigvaldsen
*Arrangør: Pete Knutsens orkester/ Terje Fjærns Orkester
*Foto: Arve Ringen
*Trykk & Layout: Euro Trykk A/S

## Utgivelser
* 1975 LP/MC Talent Produksjon TLS 2012
* 2007 mp3 Talent

## Eksterne lenker
*
Mogens Thorsen

**Mogens Thorsen** (født 30. august 1790 i Christiania, død 29. april 1863) var en norsk skipsreder og forretningsmann. Han var i sin tid Christianias største skipsreder. Han er i ettertid kjent for legatet opprettet i hans navn av kona Betha, og «Mogens Thorsens og Hustrus Stiftelse».

Han var sønn av Ole Balle Thorsen (1744–1826) og Anna Knudsdatter Schmidt (1757–1832). Faren var kjøpmann og skipskaptein i Kristiania. Også Mogens ble skipsfører og maktet i 1809 å få fraktet priser fra Stavern til Århus. I 1826 giftet han seg med Elsbetha (Betha) Heftye (1807–88) og ble svoger til bankieren Johannes Thomassen Heftye og grosserer og filantrop Henrik Heftye.  Gjennom ekteskapet fikk han tilgang på store pengesummer som dannet grunnlag for han og konens legater, såvel som eiendommen Bellevue ved det som i dag er Drammensveien. Bellevue ble legatenes hjemadresse og er i dag lokasjon for Mogens Thorsens park. Mogens forble forøvrig skipsfører til midt på 1830-tallet da han startet sitt eget rederi og ble byens eneste rene skipsreder, da de andre bare var redere på si. Også emigrantskip fant han å satse på.
## Se også
* Mogens Thorsens og Hustrus Stiftelse
* Mogens Thorsens park
* Mogens Thorsens gate (Oslo)
## Referanser
Tjensvoll skolekorps

**Tjensvoll skolekorps** ble stiftet i 1949 og feiret 60-årsjubileum i 2009.

Tjensvoll Skolekorps består i dag av 29 musikanter.

Korpset spiller i barnetoget i Stavanger Sentrum og noen ganger i folketoget på 17. mai. Det spiller i kirken på julaften og ved andre arrangementer.
Dessuten er Stavanger Open (november) og RM (tidligere KM, mars) faste innslag i korpsåret.

Korpset reiser hvert år på sommertur – gjerne i forbindelse med en musikkfestival eller musikkonkurranse. Korpset hevder seg alltid vel i slike sammenhenger.
Stygnommatidae

* *[[Stygnomimus]]*
* *[[Stygnomma]]*

**Stygnommatidae** er en gruppe av edderkoppdyr som tilhører ordenen vevkjerringer (Opiliones).

## Utseende
Middelsstore vevkjerringer, kroppen 3-6 millimeter lang, fargen varierer fra blekt brunoransje til brunsvart, uten fargetegninger. Pedipalpene er store og piggete, chelicerene er hos noen arter dobbelt så lange som kroppen og ender i en kraftig klo. Kroppen er timeglass-formet uten noe særlig pigger, øynene sitter ikke samlet på en knøl i midten, men hvert øye sitter ganske langt ut mot siden på forkroppens fremre del. Noen arten har en liten pigg mellom øynene. Beina er forholdsvis korte til vevkjerringer å være.

## Levevis
De lever på bakken mellom strøløv, eller i huler.

## Utbredelse
Slekten *[[Stygnomma]]* lever i Sør- og Mellom-Amerika, fra Florida og Mexico sør til Brasil. Slekten *[[Stygnomimus]]* er funnet i Malaysia og Indonesia, men det er uklart om denne bør regnes til Stygnommatidae.

## Systematisk inndeling

* Edderkoppdyr (Arachnida)
** Vevkjerringer (Opiliones) 
*** underorden Laniatores Thorell, 1876
**** gruppe (infraorden) Grassatores
***** overfamilie Samooidea Sørensen, 1886
****** familie **Stygnommatidae** Roewer, 1923
******* slekten *[[Stygnomimus]]* Roewer, 1927 – to arter, Sørøst-Asia
******* slekten *[[Stygnomma]]* Roewer, 1912 – 27 beskrevne arter, Mellom- og Sør-Amerika
(inkludert blant annet arter tidligere plassert i slekten *Zygobunus*)

## Kilder
* Pinto-da-Rocha, R., Machado, G. og Giribet, G. (2007) : Harvestmen: the biology of Opiliones. Harvard University Press.
Kapittel om Stygnommatidae, med tegninger

## Eksterne lenker
* 
* Bilde av en art fra Panama
Assamiidae

* 

**Assamiidae** er en gruppe av edderkoppdyr som tilhører ordenen vevkjerringer (Opiliones). 

## Utseende
Små til ganske store (kroppslengde 2-8 mm) vevkjerringer, vanligvis gule til rødbrune med svarte tegninger, noen har også hvite tegninger på oversiden. Beina er vanligvis lange.

## Levevis
Som vanlig for vevkjerringer lever de fleste artene på bakken. Noen små, blinde arter lever nede i jorda eller i huler.

## Utbredelse
Familien er utbredt i tropiske områder av den gamle verden. Det er særlig mange arter i Sentral-Afrika og India, men også tallrike i Australia og Ny-Guinea. Familien har fått navn etter Assam, der den første kjent arten ble beskrevet fra.

## Systematisk inndeling
De over 400 beskrevne artene blir fordelt på hele 250 slekter, men det er tvilsomt om denne sterke oppdelingen er nødvendig. Det er usikkert om de ulike underfamiliene representerer monofyletiske grupper.

* Edderkoppdyr (Arachnida)
** Vevkjerringer (Opiliones) 
*** underorden Laniatores Thorell, 1876
**** gruppe (infraorden) Grassatores
***** overfamilie Assamioidea Sørensen
****** familie **Assamiidae** Sørensen, 1884
******* underfamilie Aburistinae Roewer, 1935
******* underfamilie Acacinae Roewer, 1935
******* underfamilie Assamiinae Sørensen, 1884- flest arter i India og Nepal
******* underfamilie Dampetrinae Sørensen, 1886- bare i Australia og Ny-Guinea
******* underfamilie Erecinae Roewer, 1935 – Sentral-Afrika
******* underfamilie Eupodaucheniinae Roewer, 1935
******* underfamilie Irumuinae Kauri, 1985- små, blinde, underjordiske arter
******* underfamilie Maruinae Roewer, 1935
******* underfamilie Mysoreinae Roewer, 1935
******* underfamilie Opcochininae Roewer, 1935
******* underfamilie Polycoryphinae Roewer, 1935
******* underfamilie Pungoicinae Roewer, 1935
******* underfamilie Selencinae Roewer, 1935
******* underfamilie Sidaminae Roewer, 1935 – Øst-Afrika
******* underfamilie Trionyxellinae Roewer, 1912 – for det meste India og Sri Lanka

## Kilder
* Pinto-da-Rocha, R., Machado, G. og Giribet, G. (2007) : Harvestmen: the biology of Opiliones. Harvard University Press.

## Eksterne lenker
*
Kareem S. Hamdi

**Kareem Soultan Hamdi** (født 1962) er en norsk ingeniør og forfatter av irakisk opphav. Han har utgitt flere bøker om norsk og arabisk språk og kultur.

## Forfatterskap
* 1999: *Norsk grammatikk for arabisktalende*, Aschehoug. ISBN 82-03-32498-3
* 2001: *Norsk dagligtale for arabiskspråklige*, eget forlag. ISBN 82-995920-0-3
*2002: *Arabistikk: Lær om arabistikk*, eget forlag. ISBN 82-995920-1-1
* 2005: *Arabistikk 2: Kultur og tradisjoner*, eget forlag. ISBN 82-995920-3-8
* 2010: *Arabisk lommeordbok* (norsk-arabisk, arabisk norsk ordbok), Kunnskapsforlaget. ISBN 82-573-2058-7
* 2012: *Jesus i arabiske kilder*, eget forlag. ISBN 82-995920-5-5
* 2018: *Jødedommen i arabiske kilder*, eget forlag, ISBN 9788299592062
*2021: *Profetenes historier i Koranen og Bibelen*, eget forlag, ISBN 978-82-995920-7-9
*2023: Profetenes historier: En introduksjon om de kjente og de ukjente profetene, eget forlag, E-bok, ISBN 978-82-995920-8-6
*2024: ISBN 978-82-995920-9-3 Tre ukjente profeter: En introduksjon om de ukjente profetene, Arabisk versjon, eget forlag.

## Oversettelser

* 2011: Tore Janson: *Arabisk versjon av boken Latin: Kulturen historien språket* (oversatt fra svensk av Kareem S. Hamdi), eget forlag. ISBN 82-995920-4-8

## Referanser
3- https://www.nb.no/items/21169f074dd4a2026d995ec621589cd5?page=0&searchText=Kareem%20Hamdi
Thomas Cappelen Malling

**Johan Thomas Cappelen Malling** (født 16. desember 1970 i Kongsvinger) er en norsk forfatter og filmregissør. Cappelen Malling ga i 2006 ut boken *Ninjateknikk II. Usynlighet i strid 1978*, som ble fremstilt som en militær feltmanual skrevet av den spiondømte diplomaten Arne Treholt i 1978. Treholt ble i 1985 dømt for spionasje og landsforræderi på vegne av Sovjetunionen og Irak. En film som er løst basert på denne boken kom ut høsten 2010 under navnet *[[Kommandør Treholt & Ninjatroppen]].*

Til tross for at Cappelen Malling ikke hadde noen erfaring med filmindustrien fikk han i desember 2008 over ti millioner kroner i produksjonsstøtte fra Norsk filminstitutt for å lage en film basert på sin debutbok. I filmen, som hadde norgespremière den 13. august 2010, ble det presentert et parallelt univers hvor Arne Treholt leder en gruppe med ninjasoldater oppsatt av kong Olav V for å ta opp kampen mot Sovjetunionen. Arne Treholt gav angivelig sin tillatelse til både boken og filmen.

## Referanser


## Eksterne lenker
*
Oppstanden i Øvre Schlesien 1919–1921

**Oppstanden i Øvre Schlesien 1919&ndash;1921** (tysk: *Aufstände in Oberschlesien*, polsk: *Powstania śląskie*) var en serie på tre bevæpnede opprør mot tysk styre blant polakker og polske innbyggere i Provinsen Øvre Schlesien fra 1919 til 1921. Opprørerne ønsket å bryte ut av Tyskland for å bli en del av den andre polske republikk, som var blitt etablert den 6. november 1918 i kjølvannet av første verdenskrig. 

Opprøret ble slått ned av Fristaten Preussen ved hjelp av frikorpsene *[[Marinebrigade Ehrhardt]]* og *[[Frikorps Oberland]]*. I strid med opprørernes forventninger, fikk de ingen støtte fra Polen, som på denne tiden var involvert i den polsk-sovjetiske krig. Konflikten førte likevel til at Oberschlesien ble delt, og i 1922 ble Ostoberschlesien ble avstått til Polen.
Forurensningsrådet

**Forurensningsrådet** (1. september 1984) ble etablert med hjemmel i Forurensningsloven av 13. mars 1981 som trådte i kraft 1. oktober 1983. Det var tilknyttet Statens forurensningstilsyn og hadde Ola H. Kveli som formann fra 1984-91, og Ragnhild Sundby var med. Man overtok en del av Røykskaderådets oppgaver.  Det ble nedlagt i 1991 sammen med Produktkontrollrådet.
Tyskie

**Tyskie** er en av de mest solgte ølmerkene i Polen med rundt 18% av det polske markedet. Tyskie eksporterer over hele verden. De viktigste merkevarene er Tyskie Gronie, en 5,6% blek lager, og Tyskie Książęce, en 5,7% blek lager.

Kompania Piwowarska (som på norsk betyr "Bryggeriselskapet") er et bryggeri etablert i Polen i 1999 som et resultat av sammenslåingen av to polske bryggerier eid av SABMiller, Lech-bryggeriet i Poznań og Tyskie Górny Śląsk bryggeri i Tychy. Selskapet eier også Dojlidy Brewery. De tre bryggeriene har en total kapasitet på 15,1 millioner hektoliter. SABMiller kjøpte en majoritetsandel i Lech og Tyskie i 1995.

Kompania Piwowarska kontrollerer i dag 45% av det polske ølmarkedet.

## Eksterne lenker
* 
* Øl i Krakow og polske øltradisjoner Krakowtips
Bruraskaret

**Bruraskaret** er det laveste punktet blant tindenålene som står langs toppen av Trollveggen i Romsdalen. Navnet «Bruraskaret» kommer av beliggenheten som et skar mellom toppene Brura og Brudgommen. Hele tinderekken kalles på folkemunne Brurefølget, etter fortellingen om trollene som var på vei fra bryllupsfest da de ble overrasket av soloppgangen, og omgjort til stein. «Brura» var høy tindenål (pinnakkel), minst 100 m høy, inntil den i 1941 (eller 1946) falt utfor Trollveggen og la en sky av steinstøv over dalen. Raset etterlot seg bare en liten spiss tindenål som lar seg bestige av klatrere (vanskelighetsgrad 4). De to pinnakklene «Brurjentene» (til venstre sett fra Romsdalen) står igjen og er litt høyere enn restene av Brura. «Brursveinan» står til høyre for skaret.

En kan gå til Bruraskaret fra Stigrøra (øverst i Trollstigen). Turen hit går delvis på sti, men også gjennom mye ur og i sand- og steinskråninger. Mot slutten følges «Troll Highway», en tilrettelagt sti gjennom de bratte fjellskråningene.

Bruraskaret var et kjent hoppsted for basehopping, men etter flere ulykker ble all hopping med fallskjerm forbudt i Trollveggen i 1986. «Lov om forbud mot fallskjermhopping m.v. innenfor visse fjellområder» ble vedtatt 12. juni 1987 og trådte i kraft umiddelbart. «Forskrift om forbud mot fallskjermhopping m.v. i Trolltindene.» forbud er datert 12. juni 1987.
 

## Referanser


## Eksterne lenker
* Turbeskrivelse
Troll Highway

**Troll Highway** er en betegnelse på siste del av stien til Bruraskaret og videre mot Store Trolltinden i Romsdalen. Stien ble laget av lokale fjellfolk. En kommer hit fra Stigrøra ved toppen av Trollstigen.

## Eksterne lenker
* Turbeskrivelse
Abram Bezuijen

**Abram Bezuijen** (født 1966 i Ouddorp i Nederland) er en nederlandsk konsertorganist, kantor, komponist og orgelkonsulent. Han kom til Norge i 1992 som organist i Høyanger.

## Utdanning og arbeid
Etter musikkutdannelse fra Rotterdams Conservatorium i Nederland, hvor han studerte både piano og orgel og tok en bachelorgrad (med pedagogikk) tok han i 1991 solistdiplom (mastergrad) i orgelspill. Han studerte orgel hos sin far Siemon Bezuijen, og senere hos Arie J. Keijzer. Etter endt utdanning studerte han hos professor Harald Vogel i Tyskland.

Abram Bezuijen var organist/kantor i flere kirker i Nederland: Ouddorp (1976–1985) Stad aan ’t Haringvliet (1984–1992) Dirksland (1990–1992). Han kom til Norge i 1992 som organist i  i Høyanger (1992–1997). Fra 1997 har han vært i Haug kirke i Hokksund, hvor han er organist på Ahrend-orgelet (22 stemmer)

Bezuijen har gitt orgelkonserter i Øst- og Vest-Europa, i Russland og USA og spiller regelmessig med orkestre som Minsk Chamber Orchestra. Repertoaret hans spenner fra tidlig barokk til samtidsmusikk. 

## Priser
Abram Bezuijen har fått følgende priser: 
* 2002 – Lions kulturpris
* 2006 – Øvre Eiker kommunes kulturpris
* 2010 – Ildsjelprisen
* 2011 – Rotary – Paul Harris pris

## Innspillinger

Det er gitt ut 5 cd-plater med Abram Bezuijen. I tillegg er det gjort flere radioopptak for både nederlandsk radio og NRK.

Har har spilt inn alle Bachs orgelverker på Ahrend-orgelet i Haug kirke.

I 1997 spilte han inn en CD med Johann Sebastian Bachs Goldbergvariasjoner på Arp Schnitger-orgelet i Weener i Tyskland. Den fikk svært gode kritikker verden over.

## Kilder
*Om Abram Bezuijen hos orgelkonsulent.no
*Om Abram Bezuijen hos kirken.no
Det meteorologiske råd

**Det meteorologiske råd** (1975) var et norsk råd opprettet av Kirke- og undervisningsdepartementet med tolv sakkyndige som representerte brukerne.  Der satt blant andre Ragnhild Sundby 1975-81, og i det året (1981) uttalte rådet om såkalte 10-dagersmeldinger, at det var opptatt av at Norge ikke stiller seg utenfor det europeiske samarbeidet på dette område.
Smålenene bru

**Smålenene bru** eller **Smaalenene bru** er en 4-felts motorveibro på europavei 18 over Glomma mellom Spydeberg og Askim i Indre Østfold kommune.  Brua er en skråkabelbro og er et landemerke i regionen. Den ble åpnet 23. november 2010.. 
Anleggsfasen startet våren 2008 og den tyske entreprenøren Bilfinger Berger var hovedentreprenør for byggingen. Smålenene bru har en total lengde på 315 meter, og spissen på tårnet rager 88 meter over vannspeilet i Glomma. Brua er bygget som en skråkabelbro, der 14 kraftige kabler bærer brua. I kablene er det fra 43 til 83 vaiere, spennarmeringstau, og hvert enkelt vaier er beregnet til å tåle en belastning på 14,5 tonn. Kablene tar fra 620 tonn opptil 1200 tonn på den lengste. Fartsgrensen over brua er satt til 100 km/t.

## Utforming
Brua er utformet av arkitekten Yngve Aartun i firmaet PLAN Arkitekter. Lysdesignet er utført av lysdesigner Erik Selmer.

## Byggverket

Brua er konstruert av rådgivende ingeniører Johs Holt as. 

Bilfinger Berger ble valgt som entreprenør. Og etter en intensiv byggeperiode fra 2008 til høsten 2010 sto brua klar for åpning 23. november 2010

## Ny E18

Brua er en del av E18 fra Krosby til Knapstad som er firefelts motorvei med veibredde på 20 meter. Kostnadene er beregnet til 1,3 milliarder kroner. Strekningen ble påbegynt høsten 2007 og ble offisielt åpnet 23. november 2010. Den nye E18 ligger på sørsiden av den gamle E18 fram til Knapstad. Vest for Krosby går veien i den 1050 meter lange Askimporten tunnel. Tunnelen går gjennom Romsåsen før den har sin åpning mot den nye Smålenene bru i vest.

E18 fra Krosby til Knapstad er en mindre del av utbyggingsprosjektet riksgrensen (Ørje)–Vinterbro (totalt 70 km). Gjennom indre Østfold er veien ferdigbygget med motorvei til Momarken og motortrafikkvei mot riksgrensen øst for Ørje. Strekningen Vinterbro–Retvedt har antatt byggestart i 2023.

## Se også
*Askimporten

## Priser
* Norsk Lyspris (2011) 

## Referanser


 



## Eksterne lenker
* Vegvesen.no – Smålenene bru bygget på 3 minutter
* Vegvesen.no – Om delprosjektet Krosby-Knapstad
Frikorps Lichtschlag

**Freikorps Lichtschlag** var et tysk frikorps som ble opprettet den 14. desember 1918 like etter opphøret av første verdenskrig.

Etter novemberrevolusjonen begynte korpsets kommando i det *VII. Armeekorps* i Münster under general Oskar von Watter å etablere frikorps-enheter ut av troppene som vendte tilbake fra vestfronten. Frekorps Lichtschlag ble således skapt i området omkring Hagen. Det var under kommando av kaptein Otto Lichtschlag (1885–1961) og hadde en styrke på omkring 2500 menn.

Tidlig i 1919 ble frikorpset anvendt mot den venstreradikale bevegelsen i Ruhrområdet, etter ordre fra Oskar von Watter. Den 15. februar gikk det med stor brutalitet til angrep på streikende arbeidere i byen Dorsten. Som følge av dette erklærte tilhengerne av kommunistpartiet (KDP) og *[[Unabhängige Sozialdemokratische Partei Deutschlands]]* (USDP) en generalstreik i Ruhrområdet, som også ble slått ned med voldelige midler. Situasjonen ble anspent og ble ytterligere opphetet av frikorpsets brutale metoder. Den 15. april 1919 skjøt Freikorps Lichtschlag inn i en forsamling av streikende arbeidere i Kreis Mettmann, og etterlot seg døde og skadde.

Under Kappkuppet støttet ikke enheten den legitimt valgte regjeringen, men ga i stedet sin støtte til kuppmakerne. Enheten ble ikke anvendt mot kuppmakerne, men mot arbeiderne som nektet å stanse generalstreiken etter at kuppet var over.

Under Ruhroppstanden i mars 1920 marsjerte frikorpset inn i Wetter, for å komme inn i Ruhrområdet fra øst. Den 16. mars ble frikorpset stanset nær Dortmund-Aplerbeck av 10 000 menn fra Ruhr røde arme. Dagen etterpå ble frikorpset nedkjempet.

Frikorpset hadde klengenavnet *Freikorps Totschlag*, på grunn av sine brutale metoder.
Hamborn

**Hamborn** er en bykrets i den kretsfrie byen Duisburg i Nordrhein-Westfalen. Den omfatter bydelene Alt-Hamborn, Marxloh, Neumühl, Obermarxloh og Röttgersbach, og har et areal på 20,84 km². Bykretsen har 71.309 innbyggere (31. desember 2009)

Før sammenslåingen med bykretsen Duisburg i 1929 til Duisburg-Hamborn, var Hamborn en selvstendig bykrets.
Ministeriet for folkevelferd

**Ministeriet for folkevelferd** var et departement som eksisterte i Fristaten Preussen etter novemberrevolusjonen, fra 1919 til 1932.

Ministeriet hadde oppgavene til et sosialdepartement. De økonomiske problemene til Fristaten Preussen under den store depresjonen, førte til at departementet ble oppløst etter Preußenschlag i 1932.
Zhang Jingchu

**Zhang Jingchu** (kinesisk: 张静初, pinyin: *Zhāng Jìngchū*; født 1977) er en kinesisk skuespillerinne, kjent fra filmer som blant annet *[[Peacock (film)|Peacock]], [[Jade Warrior]], [[Protégé]], [[Red River (film, 2009)|Red River]], [[Aftershock (film, 2010)|Aftershock]]* og *[[Switch (film, 2013)|Switch]].*

Hun tok skuespillerutdannelse i Beijing, med slutteksamen i 1997. Hun fikk internasjonalt gjennombrudd i filmen *[[Peacock (film)|Peacock]]* fra 2005.

## Referanser


## Eksterne lenker
*
Lin Peng

**Lin Peng** (kinesisk: 林鹏, født 25. oktober 1986 i Dalian i Folkerepublikken Kina) er en kinesisk skuespillerinne. Hun fullførte sin dramautdannelse i 2009, og har deltatt under åpningsseremonien til de olympiske leker i Beijing 2008 og i filmer etter sin slutteksamen.

## Eksterne lenker
*
Dag Coward

**Dag James Major Coward** (født 1910 i Kristiansand, død 20. mai 2000) var en norsk professor i bedriftsøkonomi.  Han tok Statsøkonomisk eksamen i 1931, Dr.philos i 1954 med doktorgradsavhandlingen "Økonomisk risiko og usikkerhet". 1939 ble han stipendiat ved Norges Handelshøyskole. Utnevnt til professor i bedriftsøkonomi ved NHH 29. oktober 1954. Coward var også rektor ved samme institusjon fra 1964 til 1972.

## Familie
Slekten Coward er av engelsk opprinnelse og kom til Norge på slutten av 1700-tallet. Navnets opprinnelse er *cowherd* som betyr «kuhyrde». Norsk uttale er /kåvard/.

## Referanser


## Eksterne lenker
* Artikkel om Coward av Carl Julius Norstrøm på Magma.no 2003
Yu Nan

**Yu Nan** (kinesisk: 余男, pinyin: *Yú Nán*; født 5. september 1978 i Dalian i Liaoning i Folkerepublikken Kina) er en kinesisk skuespillerinne.

Hun behersker foruten kinesisk også engelsk og fransk, og spiller derfor også i filmer på disse språk.

## Referanser


## Eksterne lenker
* 
*
Mayurdwajsinhji Meghrajji III av Dhrangadhra-Halvad

**Meghrajji III av Dhrangadhra-Halvad** (født 3. mars 1923, død 1. august 2010 i Dhrangadhra) var en indisk fyrste. Han var den siste regjerende maharaja av Dhrangadhra-Halvad, en snaut  km² stor, trettenskudds fyrstestat med omkring  innbyggere beliggende i den nåværende indiske delstaten Gujarat.

Meghrajji tilhørte Jhaladynastiet. Han fikk sin utdannelse ved hoffet før han som tiåring i 1933 ble sendt til Storbritannia for å gå på kostskole, det meste av tiden ved Haileybury and Imperial Service College. I 1939 vendte han tilbake til India og fortsatte sin utdannelse ved St. Joseph's Academy i Dehradun og Shri Shivaji Preparatory Military School i Pune.

Meghrajji overtok i 1942 tronen etter sin far og gikk etter dette i gang med modernisering av staten. Blant reformene han innførte var obligatorisk offentlig grunnskoleutdanning, lokalt selvstyre, kvinners rett til å eie eiendom og gjengifte, samt opphevelse av segregasjon for dalitene.

Da India gikk mot selvstendighet fikk Meghrajji satt igjennom sammenslutning av Dhrangadhra-Halvad med det omliggende Saurashtra. I årene 1945 til 1947 var ha medlem av Fyrsterådet. Ved å undertegne visekonge Mountbattens «tiltredelsesinstrumentet» la han grunnen for innlemmelse av sin egen stat i det selvstendige India og ga dermed også avkall på sin egen makt som fyrste av Dhrangadhra-Halvad. Meghrajji ble imidlertid viseguvernør i Saurashtra, var medlem av Indias grunnlovgivende forsamling og fikk andre sentrale posisjoner før han reiste til Storbritannia for å studere. 

I 1952 påbegynte han studier ved Christ Church ved Universitetet i Oxford, der han nøt godt av vennskapet med den kjente historikeren Hugh Trevor-Roper. Han studerte filosofi og antropologi og oppnådde graden *Bachelor of Letters*. 

I 1967 ble han innvalgt i delstatsforsamlingen i Gujarat. Samme år ble han valgt til Lok Sabha, det folkevalgte underhuset i Indias nasjonalforsamling. Han kjempet der blant annet for rettighetene til Indias tidligere regjerende fyrster, en kamp han tapte. Meghrajji satt som parlamentsmedlem til 1971. Han gikk deretter ut av politikken og viet seg til akademiske sysler.

Meghrajji ble i 1947 utnevnt til ridderkommandør av Den indiske imperieordenen. Etter at India ble selvstendig samme år ble det ikke foretatt flere utnevnelser til denne ordenen og Meghrajji ble ordenens lengstlevende medlem. Han mottok Kong Georg VIs kroningsmedalje (1937), Den indiske uavhengighetsmedaljen (1947) og Dronning Elizabeth IIs kroningsmedalje (1953). Meghrajji var *Fellow* av Royal Asiatic Society of Great Britain and Ireland, Royal Anthropological Institute of Great Britain and Ireland og Royal Historical Society.

## Referanser
Gao Yuanyuan

**Gao Yuanyuan** (kinesisk: 高圆圆, pinyin: *Gáo Yuányuán*, født 5. oktober 1979 i Beijing i Folkerepublikken Kina) er en kinesisk skuespiller.

Hun begynte som aktør i reklamefilmer, og kom inn i spillefilmindustrien i 1997, og ble snart etter populær i fjernsynsserier.

## Referanser


## Eksterne lenker
* 
*
Bérenger Frédol

**Bérenger Fredol** kan vise til
*Bérenger Fredol den eldre, biskop av Béziers i Frankrike, kreert til kardinal i 1305.
*Bérenger Fredol den yngre, biskop av Béziers i Frankrike, kreert til kardinal i 1312.
Keenen Ivory Wayans

**Keenen Ivory Wayans** (født 1958) er en amerikansk skuespiller, komiker, regissør og forfatter. Wayans er kjent som vert og skaperen av komedieserien *In Living Color*, der kjente skuespillere som Jim Carrey, Jamie Foxx og Tommy Davidson har vært med i. Wayans er direktør og en av skaperne av film-serien Scary Movie. Dette er den mest innbringende filmen som noensinne er blitt regissert av en afrikansk-amerikansk regissør.

## Tidlig liv og utdanning
Wayans ble født i New York City som sønn av Elvira, en husmor og sosialarbeider, og Howell Wayans, som var mellomleder på et supermarked. Han har fem søstre, Elvira, Vonnie, Nadia, Kim, Diedre og fire brødre. En av brødrene hans er Damon Wayans Kyle som også jobber som skuespiller og forfatter. Keenens foreldre var fromme medlemmer av Jehovas vitner. Wayans ble uteksaminert fra Tuskegee University, som han droppet ut fra det siste året for å bli komiker. Det var på universitetet at han ble medlem av Alpha Phi Alpha som er det første greske brorskapet, som ble etablert for afrikansk-amerikanere. Wayans er vegetarianer og en støttespiller for dyrevernsorganisasjonen PETA som arbeider for dyrs rettigheter. 

## Filmografi

## Referanser


## Eksterne lenker
* 
*
Maharaja

**Maharaja** (også skrevet maharajah) er en indisk fyrstetittel. Ordet kommer fra hindi og er sammensatt av  *maha*, som betyr stor, og *raja*, som betyr fyrste eller konge. Titlene *maharana*, *maharao* og *maharaol* er varianter med samme betydning som maharaja. Den tilsvarende tittel for regjerende fyrstinner er *maharani*. Samme tittel benyttes om en maharajas ektefelle. Sønn av en maharaja kalles *maharajakumar*, mens en datter kalles *maharajakumari*.

Tittelen maharaja ble benyttet om fyrster som regjerte de mange fyrstestatene som fantes i India i tiden før selvstendigheten i 1947. De fleste av de omkring 600 fyrstene bar tittelen maharaja eller raja. Tittelen ble særlig anvendt i de tilfeller fyrsten var hindu. Muslimske herskere kunne blant annet bære tittelen nawab.

## Referanser
Liste over kardinaler utnevnt av Klemens V

**Liste over kardinaler utnevnt av Klemens V** er en liste over de 24 kardinalene pave Klemens V utnevnte under tre konsistorium i perioden fra 15. desember 1305 til 23. desember 1312.

## 15. desember 1305
* Pierre de la Chapelle Taillefert
* Bérenger de Frédol
* Arnaud de Canteloup
* Pierre Arnaud de Puyanne O.S.B.
* Thomas Jorz O.P. 
* Nicolas de Fréauville O.P. 
* Etienne de Suisy
* Arnaud de Pellegrue
* Raymond de Got
* Guillaume Ruffat de Forges

## 19. desember 1310
* Arnaud de Falguières
* Bertrand des Bordes
* Arnaud Nouvel O.Cist.
* Raymond Guillaume des Forges
* Bernard Jarre

## 23. desember 1312
* Guillaume de Mandagot CRSA
* Arnaud d'Aux
* Jacques d'Euse, senere pave Johannes XXII
* Bérenger de Frédol
* Michel de Bec-Crespin
* Guillaume Teste
* Guillaume Godin O.P. 
* Vital du Four O.Min. 
* Raymond O.S.B.

## Kilder
* Salvador Miranda: The Cardinals of the Holy Roman Church
Ingrid Egner

**Ingrid Marie Egner** (født 21. desember 1982) er en norsk tidligere amatørbokser og kickbokser, nå proffbokser. Hun har fullført doktorgrad i fysiologi ved Universitetet i Oslo og er ansatt som forsker der.

## Amatørboksing
Egner har 10 NM-gull i boksing. 2001 (junior), 2005, 2007, 2008, 2009, 2010, 2011, 2013, 2015, 2018.

Hun vant kongepokalen i 2007, 2008, 2009 og 2011. Hun har også vunnet gull i fem nordiske mesterskap, 2007, 2008, 2009, 2010 og 2013. Hun har også ett NM-gull i kickboksing.

I EM-sammenheng har Egner tre medaljer – bronse fra 2005 og 2006, og sølv fra 2007. Hun har deltatt i flere VM: 2002, 2005, 2006 (5th), 2008, 2010 (5th) og 2012 (5th). 

### Medaljer i norske mesterskap

## Proffboksing
26. mai 2018 debuterte Egner som proffbokser i Kevin Melhus-stevnet *[[This is Oslo]]*, med seier mot Nana Chakhvashvili fra Georgia.

### Meritter som proffbokser

## Referanser


## Eksterne lenker
* 
* 
*  Offisielt nettsted
Gammelwalisisk

**Gammelwalisisk** (walisisk *Hen Gymraeg*) er den betegnelse som benyttet for å beskrive walisisk språk i tidsrommet fra rundt 800 og fram til tidlig på 1100-tallet da det utviklet seg til mellomwalisisk. Perioden forut 800, fra den tiden da walisisk skilte seg fra britisk-keltisk en gang rundt 550, har blitt karakterisert som «primitiv walisisk».

Mange dikt og en del prosa har blitt bevart fra denne perioden, skjønt en del er bevart i manuskript fra senere tid, eksempelvis teksten til *[[Y Gododdin]]*. Det eldste bevarte teksten som i sin helhet er gammelwalisisk er antagelig hva som er funnet på en gravstein i kirken i Tywyn, skjønt denne er datert til tidlig på 700-tallet. *[[Surexit Memorandum]]*, en tekst i *Boken til sankt Chad*, eller *[[Lichfield-evangeliene]]* som den helst kalles, er antatt å ha blitt skrevet på slutten av 700-tallet eller på begynnelsen av 800-tallet, men kan være en kopi av en tekst fra 500- eller 600-tallet.

Gammelwalisisk er kun forståelig for dagens walisisk-talende med hjelp av omfattende noter.

## Gammelwalisiske tekster
### Surexit Memorandum
#### Tekst

tutbulc *filius* liuit ha*gener* tutri dierchi tir telih haioid ilau elcu *filius* gelhig haluidt iuguret amgucant pel amtanndi ho diued diprotant *gener* tutri o guir imguodant ir degion guragon tagc rodesit elcu guetig *equs tres uache, tres uache* nouidligi namin ir ni be cas igridu dimedichat guetig hit did braut grefiat guetig nis minn tutbulc hai cenetl in ois oisau


#### Oversettelse

Tudfwlch *sønn av* Llywyd og *svigersønn* av Tudri meldte seg for å kreve landet til Telych, som var i hendene til Elgu *sønn av* Gelli og stammen Idwared. De trettet om det; til sist misbedømte Tudris *svigersønn* ved lov. De gode menn sa til hverandre 'La oss inngå fred'. Elgu ga etterpå *en hest, tre kuer, tre kuer* som nylig hadde kalvet, i den beslutning at det ikke lenger ville være hat mellom dem fra denne bestemmelse etterpå, (helt fram) til dagen for dommedag. Tudfwlch og hans slekt ville ikke det for evig og evig.


#### Språktrekk
*Teksten viser mange av de tidlige konvensjonene for stavemåter for walisisk da det grunnleggende latinske alfabetet ble benyttet for representere fonetikken i gammelwalisisk. På dette stadium ble bruken av *ll* for representere sideveis frikativ  (*liuit* > ) og *dd* for representere  (*did* > ) hadde ikke blitt utviklet. Den latinske bokstaven *u* ble benyttet for å representere ulike lyder ,  og , som ble henholdsvis *u*, *w* og *f, v* i løpet av middelalderen.
*Konsonantmutasjoner, et betydelig trekk ved alle øykeltiske språk, synes ikke å ha blitt representert ortografisk ved denne tiden.
*I en del tilfeller hadde det språket som ble benyttet i *Memorandum* blitt foreldet, men andre ord er relativt uendret i moderne walisisk.

## Referanser


## Litteratur
* Price, Glanville (1985): *The Languages of Britain*. London: Edward Arnold. ISBN 0-7131-6452-2.
* Koch, John T. (2006): *Celtic Culture: A Historical Encyclopedia*. ABC-CLIO.
Christen Sørensen Longomontanus

**Christen Sørensen Longomontanus** (Christen Sørensen Lomborg) (født 4. oktober 1562, død 8. oktober 1647) var en dansk matematiker og astronom. Han ble født inn i fattige kår i den lille byen Lomborg ved Lemvig. I 1588 ble han student fra Viborg Katedralskole og allerede året etter ble han assistent for Tycho Brahe i Uranienborgobservatoriet  på Hven. Fra 1597 til 1602 studerte han ved universitetene i Breslau, Danzig, Königsberg og endelig i Rostock, hvor han tok magistergraden. Deretter var han i noen år rektor for sin gamle skole i Viborg. Fra 1605 og resten av sitt liv bekledde han professoratene i matematikk og astronomi ved Københavns Universitet. 

Da Christian IV hadde fått reist Rundetårn – det andre observatorium i Europa – ble Longomontanus den første forstander for observatoriet i 1642. Han hadde stillingen til han døde i 1647.

I motsetning til Brahe erkjente Longomontanus Jordens daglige omdreining. Han fastholdt til sin død den idé, at han hadde løst problemet om sirkelens kvadratur.

## Verk

De viktigste av verkene hans innen for astronomi og matematikk er:
* 1611: *Systemalis Mathematici*, etc. 
* 1612: *Cyclometria e Lunulis reciproce demonstrata*, etc. 
* 1616: *Disputatio de Eclipsibus* 
* 1622: *Astronomia Danica*, etc. 
* 1622: *Disputationes quatuor Astrologicae* 
* 1623: *Pentas Problematum Philosophae* 
* 1627: *De Chronoiabio Historico, seu de Tempore Dispulatsones tres* 
* 1631: *Geometriae quaesita XIII. de Cyclometria rabionali et vera* 
* 1634: *Inventio Quadraturae Circuli* 
* 1636: *Disputatio de Matheseos Indole* 
* 1637: *Coronis Problematica ex Mysteriis trium Numerorum* 
* 1638: *Problemata duo Goemetrica* 
* 1638: *Problema contra Paulum Guidinum de Circuli Mensura* 
* 1639: *Introductio in Theatrum Astronomicum* 
* 1644: *Rotundi in Piano*, etc. 
* 1645: *Admiranda Operatio trium Numerorum 6, 7, 8*, etc. 
* 1646:  *Caput tertium Libri primi de absoluta Mensura Rotundi plani*, etc.

## Referanser
Matthew James

**Matthew Lee James** (født 1991) er en engelsk fotballspiller som fra den 30. juni 2024 er klubbløs.

Han kan spille back, midtstopper og sentral midtbane. 

James har tidligere spilt for Manchester United og på utlån hos Preston North End FC.

Den 14. mai 2012 ble det klart at James og hans United-lagkamerat Ritchie De Laet ble klar for Leicester City FC, hvor de begge skrev under på en treårskontrakt.

## Referanser


## Eksterne lenker
*